въпросник с цел да събере съответната информация от държавата аналог.
 (39)
 Впоследствие Комисията проведе посещение за проверка в помещенията на единственото оказало съдействие дружество от Камбоджа, за да провери предоставената информация. Въпреки това, по време на посещението за проверка, представителят на предприятието е отказал да предостави съществена информация като одитираните отчети и извлеченията от счетоводната система. Следователно не беше възможно да се проверят разходите и продажните цени, нито да се направи кръстосана проверка на общия обем на продажбите, посочени от дружеството в отговорите му на въпросника. Поради това, при липса на надеждна информация не беше възможно по надежден начин да се определи нормалната стойност на разглеждания продукт въз основа на данните, предоставени от дружеството от Камбоджа. Дружеството беше съответно уведомено за решението на Комисията да не използва неговата информация. Не бяха получени коментари от дружеството.
 (40)
 В хода на разследването Комисията научи, че може да има производство в други трети държави, като Египет, Южна Корея, Тайван, Индонезия, Турция и Малайзия. С органите на тези държави бе установена връзка относно евентуалното наличие на производители на МПХ в тяхната държава, но в определения срок не беше получен положителен отговор.
 (41)
 Следователно за Комисията не беше възможно да избере подходяща държава аналог за целите на определянето на нормалната стойност за КНР в съответствие с член 2, параграф 7, буква а) от основния регламент.
 2.2. Нормална стойност
 (42)
 С оглед на положението, описано в точка 2.1 по-горе, и в съответствие с член 2, параграф 7, буква а) от основния регламент, за целите на определянето на нормалната стойност по отношение на КНР Комисията се позова на всяка друга разумна основа, т.е. на платените или платими цени в Съюза за сходния продукт.
 (43)
 В съответствие с член 2, параграф 2 от основния регламент най-напред бе проучено дали по време на РПП общият обем на продажбите на вътрешния пазар на сходния продукт за независими клиенти от страна на съдействащите производители от промишлеността на Съюза е бил представителен в сравнение с общия обем на продажбите за износ за Съюза, т.е. дали общият обем на тези продажби на вътрешния пазар е представлявал поне 5 % от общия обем на експортните продажби, реализирани от китайски производители в Съюза.
 (44)
 Беше разгледано също така дали продажбите на вътрешния пазар на сходния продукт могат да се считат за извършени при обичайни търговски условия съгласно член 2, параграф 4 от основния регламент. Това беше направено, като бе определен делът на рентабилните продажби на вътрешния пазар на независими клиенти през РПП.
 (45)
 Тъй като беше установено, че всички продажби на вътрешния пазар са направени в достатъчно количество и при обичайни търговски условия, нормалната стойност беше изчислена въз основа на действителните цени на вътрешния пазар като среднопретеглена стойност от цените на всички продажби на вътрешния пазар през разследвания период в рамките на преразглеждането.
 2.3. Експортна цена
 (46)
 При липсата на съдействие от страна на китайските производители износители, откъдето произтичаше и липсата на конкретна информация за китайските цени, експортната цена беше определена въз основа на наличните факти в съответствие с член 18 от основния регламент, т.е.